Derek John Harford Worlock

**Derek John Harford Worlock** (født 4. februar 1920 i London, død 6. februar 1996 i Liverpool) var en engelsk katolsk prelat, biskop av Portsmouth (1965-1976) og erkebiskop av Liverpool (1976-1996).

## Liv og virke
### Bakgrunn
Derek Worlock var sønn av journalisten kaptein Harford Worlock og kona Dora (*née* Hoblyn), en suffragette. Hans far som ble journalist og konservativ politisk aktør gikk på Keble College i Oxford, og hadde først planlagt å bli prest i Church of England; mange av hans forfedre var anglikanske prester. Harford og Dora Worlock konverterte imidlertid til den katolske kirke og oppdro din sønn i denne tro.

Derek Worlock var student ved *St Edmund's College* fra 1934 til 1944. På den tiden var familiens hjem i Winchester. Som ung gutt hadde han blitt skjelt ut for «å ha svar på alt», en egenskap som forble hos ham.

### Prest
Han ble ordinert til prest i Westminster Cathedral den 3. juni 1944, ettersom kandidater til presteembetet ble fritatt fra militærtjeneste slik at de kunne tjene som feltprester så snart som mulig. I teorien tilhørte han bispedømmet Portsmouth, men biskop William Timothy Cotter foretrakk at hans fremtidige prester skulle være av irsk bakgrunn. Kort tid etter ble han utnevnt til privatsekretær for kardinal Griffin, og han assisterte også de påfølgende erkebiskoper av Westminster i nesten tyve år. Han deltok på hver sesjon i Det andre Vatikankonsil fra 1962 til 1965.

### Biskop av Portsmouth
Derek Worlock ble utnevnt av pave Paul VI til biskop av Portsmouth den 18. oktober 1965, og bispeviet den 21. desember 1965 ved katedralen *St John the Evangelist* i Portsmouth av kardinal John Carmel Heenan. 

I løpet av sin tid i Portsmouth begynte han å fornye bispedømmet og tok på seg an å bygge mellomkirkelige relasjoner. I tillegg fikk han også bygget over tretti nye kirker i sitt bispedømme.

### Erkebiskop av Liverpool
I 1976 utnevnte pave Paul VI ham til erkebiskop av Liverpool. 

Han var en av paneldeltakerne på den første utgaven av BBC-programmet *[[Question Time]]* i 1979. Året etter innkalte han den nasjonale pastoralkongress i Liverpool, som ga opphav til *The Easter People-Report*. Viktige begivenheter ved hans katedralen ble pave Johannes Paul IIs besøk i 1982 og innstiftelsen av Council of Churches of Britain and Ireland i 1990. Erkebiskop Worlock var involvert i forsoningsarbeidet etter Toxtethopptøyene i 1981 og også i kjølvannet av Heyseltragedien i Brussel i Belgia 1985 og Hillsboroughtragedien i Sheffield i 1989, begge på fotballstadioner.

Erkebiskop Worlock anså seg sammen med sine andre kristne ledere forpliktet til evangelisering, som beskrevet i bøkene *Better Together* og *With Hope in our Hearts.* Han samarbeidet med sitt anglikanske motstykke i Liverpool, biskop David Sheppard. Sheppards datter Jenny konverterte fra den anglikanske til den katolske kirke. 

I juli 1992 gjennomgikk Worlock en stor operasjon for lungekreft, men levde lenge nok til å feire 50-årsjubileet for sin prestevielse to år senere. I januar 1994 ble han og David Sheppard overrakt *Freedom of the City*-prisen av Liverpool. Han ble gjort til *Companion of Honour* i 1996 New Year Honours, men døde av kreft én uke før induksjonsseremonien, to dager etter sin 76-årsdag. 

Hans grav ligger i Liverpool Metropolitan Cathedral.

Den 11. mai 2008, under *Christian Walk of Witness*, ble Sheppard Worlock-statuen avduket i form av to bronsedører til ære for Worlock og David Sheppard. Minnesmerket ble designet av billedhuggeren Stephen Broadbent og ble finansiert av offentlige bevilgninger. Minnesmerket står halvveis nede i Liverpools Hope Street, en gate som fører fra den katolske til den anglikanske katedralen.

## Litteratur
* Kay, David J. S. (2003). *The People of St Edmund's College* (The Edmundian Association). 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938
* Kardinal John Carmel Heenan (1905-1975) *1951
* Erkebiskop *Derek John Harford Worlock* (1920-1996) *1965
## Referanser